Ma en seun sterk goed aan ná plaasaanval | Netwerk24
Deur Alet van der Walt 03 Julie 2020 22:12
Wimpie en Janetta du Toit word deur paramedici gestabiliseer nadat hulle op Vrydag 26 Junie op hul plaas aangeval is.
Du Toit sê sy ma en broer word deur AfriForum bygestaan en hulle kry berading.
“Gelukkig hoef nie een van hulle geopereer te word nie; dit gaan betreklik goed met hulle. Wimpie bemoedig my,” sê hy.
Hy sê hy het self die afgelope week saam met ander boere heelwat speurwerk gedoen en hoewel daar mense is wie se doen en late verdag is, is niks tasbaar opgespoor nie.
“Die enigste positiewe resultaat is dat ons heelwat ander misdaad oopgekrap het.”
Du Toit sê baie boere weet nie van misdadigheid op hul plase nie.
Vroeër die week is gesê ’n beloning van R10 000 is uitgeloof vir inligting oor die aanvallers, maar Du Toit sê hy weet nie wie dié geld belowe het nie.
Die week voor die aanval op die familieplaas, Lovedale, het Du Toit aanvallers gefnuik.
Hulle het ’n skuifdeur oopgedwing, maar weer padgegee.
“Ek glo dis dieselfde mense wat my ma en broer aangeval het,” sê hy.
Hy glo ’n gewese plaaswerker was by die aanval betrokke.
Meer oor: Petrusburg | Plaasaanval